b'\n_START_ARTICLE_\nFylogenetisk systematik\n_START_SECTION_\n\xc3\x86ndringer i klassifikationen\n_START_PARAGRAPH_\nDer arbejdes indenfor taksonomien p\xc3\xa5 at reducere antallet af para- og polyfyletiske grupper, s\xc3\xa5ledes at der bliver bedre overensstemmelse mellem den traditionelle taksonomiske klassifikation og den fylogenetiske. Dette betyder at tilh\xc3\xb8rsforhold til sl\xc3\xa6gter, familier og ordner m.v. undertiden \xc3\xa6ndres, f.eks. var sl\xc3\xa6gten Vintergr\xc3\xb8n tidligere placeret i en egen familie, Vintergr\xc3\xb8n-familien, men derved blev Lyng-familien parafyletisk og sl\xc3\xa6gten Vintergr\xc3\xb8n henregnes derfor nu til Lyng-familien. Dette kan virke forvirrende, men er i og for sig ukompliceret - ny viden som f\xc3\xb8lge af f.eks. genetiske analyser giver anledning til \xc3\xa6ndringer af systemet, ligesom man tidligere kunne have placeret hajer og hvaler i samme gruppe, men senere m\xc3\xa5tte erkende, at de ikke var helt s\xc3\xa5 n\xc3\xa6rt besl\xc3\xa6gtede. P\xc3\xa5 samme m\xc3\xa5de henregnedes Svampe tidligere til Planteriget, men nyere forskning viser, at Planteriget derved blev en polyfyletisk gruppe og svampe henregnes derfor i dag til et eget svamperige._NEWLINE_For de taksonomiske grupper h\xc3\xb8jere oppe i systemet er det imidlertid mere kompliceret. Her har man endnu ikke fuldt overblik da der kun foreligger genetiske analyser for en begr\xc3\xa6nset m\xc3\xa6ngde arter ligesom alle relationer mellem forskellige grupper endnu ikke er fuldt kortlagt. F.eks. er der enighed blandt de fleste forskere om, at gul-, brunalger og flere andre tang-typer ikke skal medregnes til Planteriget. Derimod er der mindre enighed om hvorvidt r\xc3\xb8d- og gr\xc3\xb8nalger skal henregnes til Planteriget eller ej._NEWLINE_Mest dynamisk forholder det sig dog med grupperingerne udenfor de tre velkendte riger; dyre-, plante- og svamperiget. Her er der mange forskellige bud p\xc3\xa5 grupperinger. Der synes at v\xc3\xa6re enighed om at Eukaryoterne skal deles op i 2 grupper: Unikonta og Bikonta, men s\xc3\xa5 h\xc3\xb8rer enigheden ogs\xc3\xa5 op. I et forslag fra systematikeren Thomas Cavalier-Smith er alt levende f.eks. delt op i 3 dom\xc3\xa6ner og 6 riger.'